cyanic-selkie/wikianc huggingface dataset:
Κατερίνα Σαββαΐδου
Σπουδές
Σπούδασε νομική στο Εθνικό και Καποδιστριακό Πανεπιστήμιο Αθηνών το 1995, προτού διενεργήσει μεταπτυχιακές σπουδές στο Πανεπιστήμιο Παντεόν-Ασσάς στο Παρίσι. Στις σπουδές αυτές περιλαμβάνονται ένα διδακτορικό δίπλωμα στις Γαλλικές σπουδές (DEUF), μεταπτυχιακό στο Δημόσιο δίκαιο (DEA de Droit Public Intern), μεταπτυχιακό στα δημόσια οικονομικά και τη νομοθεσία φορολόγησης (DEA de Finances Publiques et Fiscalite) και διδακτορικό με τίτλο διατριβής: «Η υποχρεωτική είσπραξη φόρων στο Γαλλικό και το Ελληνικό δίκαιο». Η διδακτορική της διατριβή ολοκληρώθηκε το 2003. Από το 2008 έως το 2009 ολοκλήρωσε μεταπτυχιακό πρόγραμμα σχετικό με τη «Συγκριτική φορολογική πολιτική και διοίκηση» στο Πανεπιστήμιο Χάρβαρντ.
Ακαδημαϊκή σταδιοδρομία
Η Σαββαΐδου πραγματοποίησε μεταδιδακτορική έρευνα στην εταιρική φορολογία στο Πανεπιστήμιο Αθηνών. Επίσης, δίδαξε στο Πανεπιστήμιο Αθηνών, την Εθνική Σχολή Δημόσιας Διοίκησης και την Εθνική Σχολή Δικαστών. Πλέον είναι καθηγήτρια στο Αριστοτέλειο Πανεπιστήμιο Θεσσαλονίκης. , ενώ είναι και επισκέπτρια καθηγήτρια στο Πανεπιστήμιο Μακεδονίας. Παράλληλα της απονεμήθηκε από την Ευρωπαϊκή Επιτροπή η έδρα Jean Monnet στην Ευρωπαϊκή Φορολογική Πολιτική και Διοίκηση.
Έχει συγγράψει πληθώρα βιβλίων και άρθρων στη φορολογία και τα δημόσια οικονομικά.
Μεταξύ αυτών περιλαμβάνεται η μονογραφία με τίτλο «Δημοσιονομική διαφάνεια. Πρωτοβουλίες, πρότυπα και κώδικες, εργαλεία αξιολόγησης της δημοσιονομικής διαχείρισης, δημοσιονομικοί κανόνες και θεσμοί, ελληνική δημοσιονομική μεταρρύθμιση», για την οποία της απονεμήθηκε από την Ακαδημία Αθηνών το βραβείο Ιωάννη - Ίωνος Τσατσαρώνη.
Επαγγελματική σταδιοδρομία
Έχει εργαστεί ως σύμβουλος στο Υπουργείο Οικονομικών και στον ιδιωτικό τομέα για θέματα σχετικά με τη φορολογία. Πριν οριστεί Γενική Γραμματέας στο Υπουργείο Οικονομικών εργαζόταν ως ανώτατο διευθυντικό στέλεχος στην εταιρεία PricewaterhouseCoopers. Κατά τη διάρκεια της κυβέρνησης του Κώστα Καραμανλή το 2007, υπήρξε σύμβουλος για φορολογικά θέματα των Γιώργου Αλογοσκούφη και Αντώνη Μπέζα στο Υπουργείο Οικονομικών. Το 2012 συμμετείχε στην επιτροπή σύνταξης του νέου κώδικα φορολογικών διαδικασιών, μετά από απόφαση του υπουργού οικονομικών Γιάννη Στουρνάρα.
Ορίστηκε Γενική Γραμματέας Δημοσίων Εσόδων στις 24 Ιουνίου 2014, διαδεχόμενη τον Χάρη Θεοχάρη, ο οποίος δήλωσε προσωπικούς λόγους για την παραίτηση του. Αυτή η θέση της, την έκανε την ανώτατη φορολογική προσωπικότητα της Ελλάδας, μιας και ήταν επικεφαλής της δημόσιας αρχής εσόδων, υπεύθυνη για τη συλλογή των φόρων.
Είναι δικηγόρος παρ' Αρείω Πάγω, από το 1998 αλλά και διαμεσολαβήτρια.
Διαμάχες
Στις 16 Οκτωβρίου 2015, ο Υπουργός Οικονομικών, Ευκλείδης Τσακαλώτος, μετά από απαίτηση του Έλληνα πρωθυπουργού Αλέξη Τσίπρα, ζήτησε τη παραίτηση της Σαββαΐδου. Αυτό συνέβη μιας και ο εισαγγελέας καταπολέμησης της διαφθοράς, Γιάννης Δραγάτσης, σχημάτισε δικογραφία εναντίον της και η απάντηση της στον ανακριτή αναμενόταν στις 20 Οκτωβρίου.
Στις 20 Οκτωβρίου, η Σαββαΐδου αντιμετώπισε τις κατηγορίες από τον εισαγγελέα κατά της διαφθοράς Γιάννη Δραγάτση για δύο διαφορετικά συμβάντα: το ένα αφορούσε την απόφαση επέκτασης του χρόνου πληρωμής των διαφημιστικών εσόδων από τους τηλεοπτικούς σταθμούς, ενώ το δεύτερο την απόφαση για "πάγωμα" προστίμου 78 εκατομμυρίων ευρώ σε εταιρεία πληροφορικής. Σε ανακοίνωση της, την ίδια μέρα, η Σαββαΐδου απέρριψε και τις δύο κατηγορίες, υποστηρίζοντας πως καμία από τις αποφάσεις τις δεν οδήγησε σε οικονομική ζημία για το κράτος.
Στις 22 Οκτωβρίου, το «υπουργικό συμβούλιο αποδέχθηκε ομόφωνα την πρόταση του Υπουργού Οικονομικών για την παύση» της Σαββαΐδου από τα καθήκοντα της. Υπήρξαν υποψίες πως η αποπομπή της ήταν μια πολιτικά υποκινούμενη κίνηση. Η ίδια σε ανακοίνωση της μετά την παύση από τα καθήκοντα της, ανέφερε πως «Αρνήθηκα να παραιτηθώ από τη θέση μου, όταν η προσήλωση στα καθήκοντα μου τίθεται υπό αμφισβήτηση με τέτοιο αβάσιμο τρόπο και η εντιμότητα και αξιοπρέπεια υποβαθμίζονται».
Στη 1 Φεβρουαρίου 2023, το Ευρωπαϊκό Δικαστήριο Ανθρωπίνων Δικαιωμάτων καταδίκασε την Ελλάδα σε χρηματικό πρόστιμο 6.000€ καθώς έκκρινε ότι δηλώσεις το 2015 της κυβερνητικής εκπροσώπου Όλγας Γεροβασίλη παραβίαζαν το τεκμήριο της αθωότητας καθώς «δημιούργησαν την εντύπωση ότι η προσφεύγουσα ενεπλάκη σε πράξεις αντίθετες προς το δημόσιο συμφέρον».
Παραπομπές
Κατηγορία:Απόφοιτοι Εθνικού και Καποδιστριακού Πανεπιστημίου Αθηνών Κατηγορία:Καθηγητές Εθνικού και Καποδιστριακού πανεπιστημίου Αθηνών Κατηγορία:Καθηγητές Αριστοτελείου Πανεπιστημίου Θεσσαλονίκης Κατηγορία:Έλληνες νομικοί Κατηγορία:Φορολογία στην Ελλάδα Κατηγορία:Έλληνες πανεπιστημιακοί
Θανάσης Αντετοκούνμπο
Ο Θανάσης Αντετοκούνμπο (πλήρες όνομα: Αθανάσιος Ροτίμι Αντετοκούνμπο, Σεπόλια, 18 Ιουλίου 1992 ) είναι Έλληνας διεθνής καλαθοσφαιριστής. Έχει ύψος 2,01 μ. και αγωνίζεται στη θέση του σμολ φόργουορντ για την ομάδα Μιλγουόκι Μπακς του NBA με την οποία κατέκτησε το πρωτάθλημα (2021). Έχει τέσσερις αδελφούς, μεταξύ των οποίων ο δυο φορές MVP του ΝΒΑ (2019, 2020) και επίσης παίκτης των Μιλγουόκι Μπακς, Γιάννης Αντετοκούνμπο και ο παίκτης του Παναθηναϊκού, Κώστας Αντετοκούνμπο.
Πρώιμα Χρόνια
Γεννήθηκε στις 18 Ιουλίου 1992 στα Σεπόλια και είναι ο δεύτερος από τους πέντε γιους των Τσαρλς και Βερόνικα Αντετοκούνμπο, με καταγωγή από τη Νιγηρία. Συγκεκριμένα, έχει έναν μεγαλύτερο αδελφό, τον Φράνσις, που είναι ποδοσφαιριστής στη Νιγηρία και τρεις μικρότερους: τον Γιάννη, τον Κώστα και τον Άλεξ.
Τα παιδικά του χρόνια ήταν δύσκολα και φτωχικά ενώ για να βοηθήσει οικονομικά την οικογένεια, πουλούσε μαζί με τον αδελφό του, Γιάννη, γυαλιά και ρολόγια σε υπαίθριες αγορές. Ξεκίνησε την ενασχόληση του με το μπάσκετ, το 2008, από τις παιδικές ακαδημίες του Φιλαθλητικού.
Επαγγελματική Σταδιοδρομία
Ξεκίνησε την επαγγελματική του σταδιοδρομία, το 2012, παίζοντας στον Φιλαθλητικό Ζωγράφου. Τότε η ομάδα αγωνιζόταν στην Α2.
Ντέλαγουερ 87ερς
Την 1η Νοεμβρίου 2013 επιλέχτηκε από την ομάδα Ντέλαγουερ 87ερς, η οποία είναι θυγατρική των Φιλαδέλφεια 76ers στην NBA Development League. Στη διάρκεια της σεζόν 2013-14, είχε κατά μέσο όρο 12 πόντους, 4.3 ριμπάουντ, 2.1 ασίστ, 1.2 κλεψίματα και 1.3 τάπες σε 50 αγώνες και διακρίθηκε με την επιλογή του στην 3η καλύτερη αμυντική πεντάδα της NBA Development League.
Νιου Γιορκ & Ουέστσεστερ Νικς
Στις 26 Ιουνίου 2014 επιλέχθηκε στην 51η θέση του NBA Ντραφτ από τους Νιου Γιορκ Νικς. Ακολούθως, μετακόμισε στους Ουέστσεστερ Νικς, θυγατρική ομάδα των Νιου Γιορκ Νικς και συνέχισε να αγωνίζεται και τις επόμενες δύο σεζόν στην NBA Development League. Το 2015, διακρίθηκε με την επιλογή του στην 2η καλύτερη αμυντική πεντάδα της NBA Development League.
Ανδόρρα
Στις 8 Αυγούστου 2016 υπέγραψε συμβόλαιο με την ομάδα ΜΚ Ανδόρρα, η οποία συμμετείχε στην πρώτη κατηγορία του Ισπανικού Πρωταθλήματος Καλαθοσφαίρισης. Τον Ιανουάριο του 2017 αναδείχτηκε ο παίκτης με την πιο θεαματική βελτίωση στο πρωτάθλημα για εκείνη τη χρονιά.
Παναθηναϊκός
Στις 11 Ιουλίου 2017, επέστρεψε στην Ελλάδα, υπογράφοντας διετές συμβόλαιο με τον Παναθηναϊκό. Το Φεβρουάριο του 2018, συμμετείχε στο Ελληνικό All Star Game, όπου αναδείχθηκε ο Πολυτιμότερος Παίκτης. Τον Ιούνιο, κέρδισε τον πρώτο τίτλο της καριέρας του, κατακτώντας το πρωτάθλημα Ελλάδος ενάντια στον Ολυμπιακό, με 3-2 στη σειρά των τελικών. Ο ίδιος αφιέρωσε τον τίτλο στον πατέρα του. Μάλιστα αναδείχτηκε ο πιο Θεαματικός Παίκτης του πρωταθλήματος. Το Φεβρουάριο του 2019, αναδείχτηκε για δεύτερη φορά Πολυτιμότερος Παίκτης του ελληνικού All Star Game. Επίσης, κατέκτησε το Κύπελλο Ελλάδας, με τον Παναθηναϊκό να κερδίζει τον ΠΑΟΚ με 79-73. Τον Ιούνιο του 2019, κατέκτησε το δεύτερο του πρωτάθλημα με τα πράσινα, νικώντας στη σειρά των τελικών τον Προμηθέα Πατρών με 3-0. Ο ίδιος αναδείχτηκε για δεύτερη συνεχόμενη φορά ο πιο Θεαματικός Παίκτης του πρωταθλήματος.
Μιλγουόκι Μπακς
Στις 16 Ιουλίου 2019, υπέγραψε συμβόλαιο με τους Μιλγουόκι Μπακς, κάτι που ανακοινώθηκε από την ομάδα μια μέρα αργότερα. Έτσι είναι ξανά συμπαίκτης με τον αδελφό του, Γιάννη. Την 1η Νοεμβρίου 2019, έκανε το ντεμπούτο του συμμετέχοντας στα τελευταία λεπτά του αγώνα κόντρα στους Μάτζικ έχοντας 2 πόντους, 2 ασίστ και 1 ριμπάουντ σε 6 λεπτά συμμετοχής. Στις 27 Μαρτίου 2021, κόντρα στους Νικς πραγματοποίησε την καλύτερη του εμφάνιση στο ΝΒΑ μετά από 54 ματς, έχοντας 23 πόντους (3/5 βολές, 4/10 δίποντα, 4/5 τρίποντα), 10 ριμπάουντ, 5 ασίστ, 2 κλεψίματα και 3 λάθη στα 37 λεπτά που έμεινε στο παρκέ. Μάλιστα, οι επιδόσεις του σε πόντους, ριμπάουντ, ασίστ, εύστοχα τρίποντα και χρόνο συμμετοχής συνιστούν ατομικά ρεκόρ καριέρας. Στις 20 Ιουλίου 2021, κατέκτησε για πρώτη φορά τον τίτλο του ΝΒΑ, αφοί οι Μπακς, κέρδισαν στους τελικούς του πρωταθλήματος τους Φοίνιξ Σανς 4-2. Τη σεζόν που οι Μπακς ανέβηκαν στην κορυφή του ΝΒΑ, ο ίδιος κατέγραψε 57 συμμετοχές στην κανονική διάρκεια, έχοντας 2.9 πόντους, 2.2 ριμπάουντ και 0.8 ασίστ μέσο όρο σε σχεδόν 10 λεπτά ανά αγώνα. Επιπλέον έπαιξε 13 φορές στα πλέι οφ, όπου σε 3.5 λεπτά μέσο όρο μέτρησε 0.7 πόντους, 0.8 ριμπάουντ και 0.2 ασίστ. Στις 13 Αυγούστου 2021, ανανέωσε το συμβόλαιό του με τους Μπακς για ακόμα δύο χρόνια, έναντι 3,6 εκατομμυρίων δολαρίων συνολικά. Τη σεζόν 2021-22, αγωνίστηκε σε 48 ματς με 3.6 πόντους και 2 ριμπάουντ κατά μέσο όρο. Στις 19 Ιουνίου 2022, ενεργοποίησε τη player option που είχε στο συμβόλαιό του και έτσι έμεινε στο Μιλγουόκι για τέταρτη σερί χρονιά. Τη σεζόν 2022-23, σε 37 αγώνες κανονικής διαρκείας είχε 1.4 πόντους και 1.2 ριμπάουντ. Στις 28 Ιουλίου 2023, ανανέωσε το συμβόλαιό του, παραμένοντας για ακόμα μία σεζόν στην ομάδα.
Εθνική Ομάδα
μικρογραφία|219x219εσ|Ο Θανάσης με την Εθνική Ομάδα Κλήθηκε για πρώτη φορά στην Εθνική Ανδρών το 2016, με την οποία αγωνίστηκε στο Προολυμπιακό τουρνουά του Τορίνο. Επίσης, συμμετείχε στο Ευρωμπάσκετ 2017, έχοντας μέσο όρο 6.1 πόντους 1.9 ριμπάουντ, 1.1 κλεψίματα και 0.7 ασίστ. Υπήρξε μέλος της Εθνικής ανδρών η οποία πήρε μέρος στο Παγκόσμιο Κύπελλο του 2019 στην Κίνα, έχοντας μέσο όρο 6 πόντους και 1.4 ριμπάουντ. Αγωνίστηκε στο Ευρωμπάσκετ 2022, στο οποίο η Εθνική έφτασε μέχρι τα προημιτελικά, όπου και ηττήθηκε από τη Γερμανία 107-96. Ο ίδιος στο τουρνουά είχε 3 πόντους και 1.7 ριμπάουντ σε 7 αγώνες με 11 λεπτά συμμετοχής.
Με την Εθνική ανδρών έχει συνολικά 53 αγώνες με 286 πόντους (μ.ο: 5.40).
Antetokounbros
Από το καλοκαίρι του 2016, μαζί με τον αδερφό του, Γιάννη δραστηριοποιούνται με τη διοργάνωση των Antetokounbros, η οποία αποτελείται από αγώνες επίδειξης και φιλικά παιχνίδια με σκοπό την προώθηση της καλαθοσφαίρισης και της ευρύτερης αθλητικής άμιλλας και κοινωνικής ευαισθητοποίησης. Το 2016, περιελάμβανε αγώνες επίδειξης στο Ηράκλειο της Κρήτης και στην περιοχή των Σεπολίων στην Αθήνα. Το 2017, περιελάμβανε 2 φιλικούς αγώνες στο Αλεξάνδρειο Μέλαθρο στη Θεσσαλονίκη και στο ΟΑΚΑ στην Αθήνα, εναντίον της εθνικής ομάδας αντρών του 2005 η οποία υπήρξε πρωταθλήτρια Ευρώπης στο Ευρωμπάσκετ του 2005 και είχε καταταγεί 2η στο παγκόσμιο πρωτάθλημα του 2006. Το 2019, η γιορτή στήθηκε στο γήπεδό των Σεπολίων και αφορούσε τουρνουά καλαθοσφαίρισης 3×3 για αγόρια και κορίτσια ηλικίας 14-18 ετών.
Εξωτερικοί σύνδεσμοι
Κατηγορία:Έλληνες καλαθοσφαιριστές Κατηγορία:Νιγηριανοί καλαθοσφαιριστές Κατηγορία:Έλληνες νιγηριανής καταγωγής Κατηγορία:Σμολ φόργουορντ Κατηγορία:Πάουερ φόργουορντ Κατηγορία:Καλαθοσφαιριστές Εθνικής Ελλάδας Κατηγορία:Καλαθοσφαιριστές Φιλαθλητικού Ζωγράφου Κατηγορία:Καλαθοσφαιριστές Ντέλαγουερ 87ερς Κατηγορία:Καλαθοσφαιριστές Γουέσττσεστερ Νικς Κατηγορία:Καλαθοσφαιριστές Νιου Γιορκ Νικς Κατηγορία:Καλαθοσφαιριστές ΜΚ Ανδόρα Κατηγορία:Καλαθοσφαιριστές Παναθηναϊκού Κατηγορία:Καλαθοσφαιριστές Μιλγουόκι Μπακς Κατηγορία:Καλαθοσφαιριστές αμερικανικών συλλόγων Κατηγορία:Έλληνες καλαθοσφαιριστές στο εξωτερικό Κατηγορία:Έλληνες καλαθοσφαιριστές στο NBA Κατηγορία:Καλαθοσφαιριστές του NBA Κατηγορία:Καλαθοσφαιριστές D-League Κατηγορία:Καλαθοσφαιριστές ισπανικών συλλόγων Κατηγορία:Καλαθοσφαιριστές Πρωταθλήματος Ισπανίας Κατηγορία:Καλαθοσφαιριστές ελληνικών συλλόγων Κατηγορία:Καλαθοσφαιριστές Α1 Εθνικής Ελλάδας Κατηγορία:Καλαθοσφαιριστές Α2 Εθνικής Ελλάδας Κατηγορία:Καλαθοσφαιριστές Ευρωμπάσκετ 2017 Κατηγορία:Καλαθοσφαιριστές Ευρωμπάσκετ 2022 Κατηγορία:Καλαθοσφαιριστές Παγκοσμίου Κυπέλλου 2019
Σαιντ-Ονορίν-λα-Σαρντόν
Οι κάτοικοί του είναι γνωστοί ως Σαρντοναί (γαλλικά: Chardonnais).
Παραπομπές
Κατηγορία:Κοινότητες της Ορν
Πρωτάθλημα καλαθοσφαίρισης Γ΄ εθνικής κατηγορίας ανδρών 1996-1997
Το πρωτάθλημα Γ΄ Εθνικής κατηγορίας μπάσκετ ανδρών της σεζόν 1996-97 διεξήχθη σε τέσσερις ομίλους των 14 ομάδων, δύο στο Βορρά και δύο στο Νότο. Οι πρωταθλητές των ομίλων, οι οποίοι ανέβηκαν στην Β΄ Εθνική κατηγορία, ήταν: Α.Ο. Παλαιό Φάληρο, Α.Λ.Φ. Αλίμου, Αίας Ευόσμου, Α.Ο. Καβάλα. Οι βαθμολογίες έχουν ως εξής (στις ισοβαθμίες η σειρά κατάταξης προέκυψε από τα αποτελέσματα μεταξύ των ισοβαθμούντων ομάδων).
1ος Όμιλος Νότου
<div style="margin:0 auto;clear:both; background:#E1F7E6; padding:5px; border:1px solid #99CC99;border-right-width: 2px; border-bottom-width: 2px;text-align:center;width:70%"> 20px|Γ Βαθμολογία 1ου Ομίλου Νότου 20px|Γ
2ος Όμιλος Νότου
<div style="margin:0 auto;clear:both; background:#E1F7E6; padding:5px; border:1px solid #99CC99;border-right-width: 2px; border-bottom-width: 2px;text-align:center;width:70%"> 20px|Γ Βαθμολογία 2ου Ομίλου Νότου 20px|Γ
1ος Όμιλος Βορρά
<div style="margin:0 auto;clear:both; background:#E1F7E6; padding:5px; border:1px solid #99CC99;border-right-width: 2px; border-bottom-width: 2px;text-align:center;width:70%"> 20px|Γ Βαθμολογία 1ου Ομίλου Βορρά 20px|Γ
2ος Όμιλος Βορρά
<div style="margin:0 auto;clear:both; background:#E1F7E6; padding:5px; border:1px solid #99CC99;border-right-width: 2px; border-bottom-width: 2px;text-align:center;width:70%"> 20px|Γ Βαθμολογία 2ου Ομίλου Βορρά 20px|Γ
Πηγές
Κατηγορία:Γ εθνική κατηγορία καλαθοσφαίρισης ανδρών Πρωταθλημα Ελλαδος Γ Ανδρων 1996 1997 Πρωταθλημα Ελλαδος Γ Ανδρων 1996 1997
Οικογένεια Πανά
Με το όνομα Πανάς φέρεται σπουδαία ελληνική ιστορική οικογένεια από την Κεφαλονιά που πρόσφερε μεγάλες υπηρεσίες στην Ελληνική Επανάσταση του 1821 διαθέτοντας όλη τη τεράστια για την εποχή εκείνη περιουσία της, κτηματική και χρηματική στον μεγάλο Αγώνα.
Οι Πανάδες με την πρώτη εκδήλωση της ελληνικής επανάστασης συγκρότησαν και εξόπλισαν δι΄ εξόδων τους ένοπλα τμήματα, 290 ανδρών με αναγκαία πολεμοφόδια και τέσσερα πυροβόλα (κανόνια), με τα οποία αφού διεκπεραιώθηκαν στη Πελοπόννησο συμμετείχαν από τους πρώτους στις διάφορες εκεί πολεμικές επιχειρήσεις και στη συνέχεια στη Στερεά Ελλάδα. Κατά ιστορική καταγραφή μέλη της οικογένειας αυτής έλαβαν μέρος σε 26 μάχες, πολιορκίες και εκστρατείες της εποποιίας της περιόδου εκείνης μέχρι της εθνικής ανεξαρτησίας το 1830.
Από το σύνολο των Πανάδων αγωνιστών ο Ευαγγέλης ή Ευαγγελινός Πανάς συμμετείχε με δικό του σώμα στη νικηφόρα μάχη του Λάλα, ο Δανιήλ Πανάς προήχθη σε στρατηγό μετά τη μάχη της Άμπλιανης (1824), ενώ ο Ηλίας Πανάς προήχθη σε στρατηγό το 1932 και διετέλεσε πληρεξούσιος των Ελλήνων της Κωνσταντινούπολης στη Συνέλευση του 1862.
Σημαντικότερα μέλη
Σημαντικότερα μέλη της οικογένειας αυτής που διακρίθηκαν ιδιαίτερα ήταν οι:
Ντο (νότα)
Στην ορολογία της τονικότητας Ντο (Do ή C) είναι η πρώτη νότα του σολφέζ. Η κεντρική Ντο έχει συχνότητα 261.6 Hz, και αναγράφεται ως Ντο4, όταν χρησιμοποιείται η κεντρική Λα για κούρδισμα οργάνων.
Κλίμακες
Συχνές κλίμακες που ξεκινάνε με Ντο:
Εξωτερικοί σύνδεσμοι
Κατηγορία:Μουσική σημειογραφία
Ιωάννης Κωνσταντινίδης
Ο Ιωάννης Κωνσταντινίδης ήταν Έλληνας πολιτικός.
Βιογραφικά στοιχεία
Υπήρξε γεωργός στο επάγγελμα. Εξελέγη γερουσιαστής Δράμας για έξι χρόνια (21/4/1929-1/4/1935) με το Κόμμα των Αγροτικών.
Παραπομπές
Κατηγορία:Έλληνες Γερουσιαστές Κατηγορία:Έλληνες αγρότες
Ποταμός Πανγκάνι
Για μεγάλο μέρος του μήκους του, ο ποταμός ρέει κατά μήκος των συνόρων των περιφερειών Κιλιμαντζάρο (Kilimanjaro Region) και Μανυάρα (Manyara Region), πρωτού κυλήσει στην Περιφέρεια Τάνγκα (Tanga Region), στην οποία υπάρχει ο δυναμικότητας 68 MW Σταθμός Υδροηλεκτρικής Ενέργειας του Πανγκάνι (Pangani Power Station) και το Φράγμα των Καταρακτών του Πανγκάνι (Pangani Falls Dam).
Εντός του ποταμού υπάρχουν πολλά ακατοίκητα νησιά. Ο ποταμός βρίθει κροκοδείλων ενώ οι ιπποπόταμοι είναι σπανιότεροι στα χαμηλότερα τμήματά του.
Ετυμολογία - Περιγραφή
thumb|δεξιά|Χάρτης όπου διακρίνεται ο Ποταμός Πανγκάνι (Pangani River). Η κύρια πηγή του Πανγκάνι (Pangani) προέρχεται από το Όρος Κιλιμαντζάρο (Kilimanjaro), εκεί όπου βρίσκεται ο Ποταμός Λούμι (River Lumi). Η Λίμνη Τζίπε (Lake Jipe) μπορεί να θεωρηθεί ως τα στάσιμα ύδατα του Λούμι (Lumi).
Χαμηλότερα από τη Λίμνη Τζίπε (Jipe) και πάνω από τους καταρράκτες, ο ποταμός αναφέρεται ως Ρούβου (Ruvu).
Παλαιότερα η κύρια ροή προς τη θάλασσα, εναλλακτικά εκαλείτο "Ρούβου" ("Ruvu") και "Πανγκάνι" ("Pangani"). Επί των ημερών μας, έχει παγιωθεί ως Πανγκάνι ("Pangani") από τη Δεξαμενή Νυούμπα υα Μούνγκου (Nyumba ya Mungu reservoir) προς τον Ινδικό Ωκεανό.
Ενώ στη γλώσσα Σουντχέλι (Sudheli language) αποκαλείται "Πανγκάνι" ("Pangani") (που σημαίνει διανομή ή διευθέτηση), από τους Ουασαμπάρα (Wasambara) (αυτόχθονες στην περιοχή Ντερέμα (Nderema), στις τρεις κορυφογραμμές πλησιέστερα στην ακτή) και τους Ουασέγκουα (Wasegua) (που ζουν στα νησάκια του ποταμού), αποκαλείται "Λούφου" ("Luffu").
Σχεδόν όλες οι ιστορικές πηγές, συμφωνούν ότι ο ποταμός "Ραπτός" ("Rhaptus") των τοπογραφικών χαρτών του Πτολεμαίου, είναι ο Πανγκάνι (Pangani) των σύγχρονων χαρτών.
Γεωγραφία
Μια πηγή του ποταμού πηγάζει στο Κιλιμαντζάρο, περίπου 120 μίλια (190 χλμ.) από τη θάλασσα. Σε αυτήν την περιοχή γνωστός ως Λούμι (Lumi), η πορεία του περνάει δια μέσου της Λίμνης Τζίπε (Lake Jipe). Η άλλη του πηγή βρίσκεται στο Όρος Μέρου στα δυτικά και είναι γνωστός ως ο Κικουλέτουα (Kikuletwa). Όπως και σε όλους τους αφρικανικούς ποταμούς, το βάθος του ποικίλει ανάλογα με την εποχή. Η στάθμη του ποταμού βρίσκεται στο υψηλότερο σημείο της περί τον Μάιο και στο χαμηλότερο, γύρω στον Οκτώβριο.
Είναι πλωτός σε μικρά σκάφη μεταξύ της λίμνης και των Καταρρακτών του Höhnel (Höhnel Falls) και μια σειρά από κατωφέρειες του ποταμού (rapids). Κάτω από τους Καταρράκτες του Höhnel (Höhnel Falls), έχει πολυάριθμους παραποτάμους και πολλά νησιά με χωριά επάνω σε αυτά. Το ρεύμα είναι ισχυρότερο επάνω από το Κολένι (Koleni), σε απόσταση 5 μιλίων από τους Καταρράκτες του Πάνγκανι (Pangani Falls), όπου ο ποταμός είναι στενός. Αυτό το τμήμα δεν είναι πλωτό για οποιαδήποτε σημαντική απόσταση εξαιτίας των καταρρακτών, οι οποίοι βρίσκονται περίπου 30 μίλια (48 χλμ.) από τις εκβολές. 4 περίπου μίλια (6,4 χλμ.) από τις εκβολές, πυκνός μαγγρόβιος βάλτος καλύπτει το επίπεδο έδαφος μεταξύ των λόφων και από τις δύο πλευρές. Σε αυτή την περιοχή, πλησίον του Teufelsfelsen, υπάρχει υψηλότερο έδαφος, μια εύφορη περιοχή και η άγονη Στέππα των Μασάι (Masai Steppe). Σε αυτήν την όχθη υπάρχει το Όρος Κόβου Κόβου (Mount Kovu Kovu), ύψους 360 ft (110 m), ενώ στη νότια όχθη υπάρχει μια κορυφογραμμή ύψους 400 ft (120 m). Ο Πόμπουε (Pombwe), ένας από τους κύριους οικισμούς του ποταμού, βρίσκεται 1 περίπου μίλι (1,6 χλμ.) δυτικά του Κόβου Κόβου. Υψηλότερα από τον Πόμπουε (Pombwe), αναπτύσονται οι ελαιο-φοίνικες της Δυτικής Αφρικής, ενώ χαμηλότερα από τον Πόμπουε (Pombwe), τα δέντρα είναι κυρίως ασιατικοί τροπικοί φοίνικες και κοκοφοίνικες. Το χωριό Λεμκούνα (Lemkuna) και ο οικισμός Νγκάγκε (Ngage) βρίσκονται στην δυτική όχθη του ποταμού, ενώ το Μβούνγκουε (Mvungwe) και (Meserani) βρίσκονται στην ανατολική όχθη.
Οι εκβολές βρίσκονται 52 χλμ. νοτίως της Τάνγκα. Ο ποταμός είναι παλιρροϊκός για μια απόσταση 35 χλμ. από την είσοδο. Η νότια πλευρά της εισόδου χαρακτηρίζεται από ένα κάθετο βράχο ύψους 200 ft (61 m), που ονομάζεται Μπουένι (Bweni)· Στην περιοχή υπάρχει και ένα χωριό με το ίδιο όνομα. Στη βόρεια πλευρά της εισόδου, υπάρχει μια επίπεδη αμμώδης παραλία η οποία εκτείνεται από την κεφαλή του κόλπου. Υπάρχουν ορισμένοι καταυλισμοί στην είσοδο, δυο στη βόρεια όχθη και δυο στη νότια όχθη. Ιστορικά, η πόλη του Πανγκάνι (Pangani), στην αριστερή όχθη του ποταμού, είχε φήμη για πυρετούς. Στις εκβολές του, από την πόλη Πανγκάνι (Pangani), ο ποταμός έχει πλάτος περίπου 600 ft (180 m) και βάθος 12–15 ft (3,7–4,6 m).
Υδρομετρία
Η μέση μηνιαία ροή του Πανγκάνι (Pangani) που μετρήθηκε στον υδρολογικό σταθμό στο Κτήμα Κορόγκουε (Korogwe Estate), 110 περίπου χιλιόμετρα πάνω από την εκβολή, μετράται σε (1959–77).
Λεκάνη Απορροής
thumb|αριστερά|Ο Σταθμός Υδροηλεκτρικής Ενέργειας του Πανγκάνι. Η Λεκάνη Απορροής του Ποταμού Πανγκάνι (Pangani River Basin [PRB]) είναι μια από τις εννέα λεκάνες απορροής της Τανζανίας. Εκτεινόμενη από τα βόρεια υψίπεδα προς την βορειοανατολική ακτογραμμή της Τανζανίας, η PRB είναι σε μέγεθος, περίπου 56.300 τ.χλμ., από τα οποία τα 4.880 τ.χλμ. βρίσκονται εντός της Κένυας. Πέντε υπολεκάνες αποτελούν τη λεκάνη: ο Ποταμός Πανγκάνι (Pangani River) 43.650 τ.χλμ., ο Ποταμός Ούμπα (Umba River) 8.070 τ.χλμ., ο Ποταμός Μσανγκάζι (Msangazi River) 5.030 τ.χλμ., ο Ποταμός Ζίγκι (Zigi River) και ο Ποταμός Μκουλουμούζι (Mkulumuzi River) συν άλλους παράκτιους ποταμούς 2.080 τ.χλμ. Όλοι τους εκβάλλουν στον Ινδικό Ωκεανό.
Το Συμβούλιο της Λεκάνης Απορροής Υδάτων του Πανγκάνι (Pangani Basin Water Board [PBWB]) ιδρύθηκε τον Ιούλιο του 1991 υπό την Αξιοποίηση Υδάτων (Water Utilization (Control and Regulation) Act No. 42 of 1974). Τα κεντρικά του γραφεία βρίσκονται στον Δήμο Μόσι (Moshi) στην Περιφέρεια Κιλιμαντζάρο (Kilimanjaro Region). Άλλα δυο γραφεία του βρίσκονται το μεν ένα στην Αρούσα (Arusha), το δε άλλο, στην Τάνγκα (Tanga). Το PBWB απαρτίζεται με δέκα ειδικούς από δημόσιους φορείς, επιτροπές υπογείων υδάτων, ιδιώτες χρήστες νερού και εξυπηρετείται από μια τεχνική γραμματεία.
Το ποτάμιο σύστημα είναι υπό πίεση εξαιτίας των συγκρουόμενων χρήσεων νερού και των μεγάλων υπερδιανομών των υδάτων του. Πολλοί αγρότες βασίζονται στον ποταμό για άρδευση. Τα υδροφραγματικά έργα κατά μήκος του ποταμού, έχουν μειώσει τη ροή του ποταμού από αρκετές εκατοντάδες κυβικά μέτρα ανά δευτερόλεπτο σε λιγότερο από 40 κυβικά μέτρα ανά δευτερόλεπτο (1.400 cu ft / s). Αυτό έχει επηρεάσει τις παράκτιες κοινότητες, οι οποίες έχουν δει μεγάλες μειώσεις στους πληθυσμούς των ψαριών και την εισβολή αλμυρών υδάτων. Το 2002, το Πρόγραμμα Διαχείρισης της Λεκανης Απορροής του Ποταμού Πανγκάνι (Pangani River Basin Management Project [PRBMP]) ιδρύθηκε για να διαχειριστεί τους υδάτινους πόρους της λεκάνης. Λαμβάνει τεχνική βοήθεια από τη Διεθνή Ένωση για την Προστασία της Φύσης (International Union for Conservation of Nature [IUCN]), τη SNV Netherlands Development Organisation και την τοπική ΜΚΟ PAMOJA. Το πρόγραμμα χρηματοδοτείται επίσης από την κυβέρνηση της Τανζανίας, το IUCN, την Ευρωπαϊκή Επιτροπή και το Global Environment Facility μέσω του Προγράμματος των Ηνωμένων Εθνών για την Ανάπτυξη (United Nations Development Programme [UNDP]).
Εμπόριο
Στον ποταμό παρατηρείται πληθώρα συναλλαγών, φορτώσεις και εκφορτώσεις dhows στον ποταμό. Η παραγωγή των προϊόντων μεταφέρεται στον ποταμό, κυρίως επάνω σε σχεδίες κατασκευασμένες από κορμούς φοινίκων Moale, οι οποίες εν συνεχεία διασπώνται και πωλούνται ως εμπορικά αντικείμενα. Το 1878, αναφέρθηκε πως η πιο συνηθισμένη καλλιέργεια στις όχθες του ποταμού ήταν η ζάχαρη.
Σημειώσεις
<references responsive="0" group="Σημ." /> <references responsive="0" group="Παρ. Σημ." />
Εξωτερικοί σύνδεσμοι
Κατηγορία:Λεκάνη Πανγκάνι Κατηγορία:Ποταμοί της Τανζανίας Κατηγορία:Ποταμοί της Κένυας Κατηγορία:Ποταμοί της Αφρικής Κατηγορία:Γεωγραφία της Περιφέρειας Κιλιμαντζάρο Κατηγορία:Γεωγραφία της Περιφέρειας Μανυάρα Κατηγορία:Γεωγραφία της Περιφέρειας Τάνγκα
Τουίκεναμ
Το Τουίκεναμ (αγγλικά: Twickenham) είναι περιοχή στο νοτιοδυτικό Λονδίνο, δίπλα από τον ποταμό Τάμεση σε απόσταση 16 χλμ από το κέντρο του Λονδίνου.
Αποτελεί τμήμα του ευρύτερου δήμου του Ρίτσμοντ, με το οποίο ενώνεται μέσω της περιοχής Σαιντ Μάργκαρετς, και η περιοχή του εκτείνεται σε 12 τ.χλμ και έχει πληθυσμό 52.396 κατοίκων με πληθυσμιακή πυκνότητα 4.239 κατοίκους ανά τ.χλμ σύμφωνα με την απογραφή του 2011. Το κέντρο της περιοχής είναι αρκετά ανεπτυγμένο, ενώ η ευρύτερη περιοχή είναι γνωστή ως η έδρα του σταδίου του Τουίκεναμ, το οποίο είναι το μεγαλύτερο στάδιο ράγκμπι παγκοσμίως και η έδρα της αγγλικής ομοσπονδίας ράγκμπι και της αγγλικής εθνικής ομάδας ράγκμπι.
Κατά μήκος της πλευράς που βρίσκεται δίπλα από τον Τάμεση, υπάρχουν πολλές παλιές αρχοντικές επαύλεις του 18ου αιώνα οι οποίες εξακολουθούν να διατηρούνται σε πολύ καλή κατάσταση. Τα διάσημα κτήρια της περιοχής είναι το Γιορκ Χάουζ, Μαρμπλ Χιλ, και το Στρώμπερι Χιλ Χάουζ. Στην περιοχή υπήρχε επίσης κατά το παρελθόν και η οικία του ποιητή του 18ου αιώνα Αλεξάντερ Πόουπ η οποία δεν διασώζεται πλέον εκτός από τις απεικονίσεις της σε έργα τέχνης. Αξιόλογο επίσης κτήριο και ίδρυμα της περιοχής είναι το πανεπιστήμιο St Mary's στο Τουίκεναμ, το οποίο αποτελεί το παλαιότερο καθολικό πανεπιστήμιο στο Ηνωμένο Βασίλειο έχοντας ιδρυθεί το 1850.
Ο κυριότερος οδικός άξονας από το κύριο Λονδίνο προς το Τουίκεναμ είναι ο Α316 ο οποίος περνά τον Τάμεση από την γέφυρα του Τουίκεναμ.
Σμρντλίβα Βόντα
Το Σμρντλίβα Βόντα (Смрдлива Вода) είναι λουτροθεραπευτικό θέρετρο στη Βόρεια Μακεδονία. Βρίσκεται 24 χλμ. από την πόλη Γευγελή, σε υψόμετρο 850 μ. πάνω από την επιφάνεια της θάλασσας στο όρος Τζένα, μεταξύ των κορυφών Φλόρα, Ατζιμπάριτσα, Μπέλεζι και του χωριού Κόνσκο.
Το Σμρντλιβα Βόντα είναι ένας παλιός οικισμός που σχηματίστηκε κατά μήκος των ιαματικών πηγών που είναι γνωστές για την έντονη μυρωδιά τους. Το νερό θεωρείται ότι θεραπεύει τις γαστρικές παθήσεις, τη χολή, το στομάχι και τα νεφρά. Το θέρετρο έχει πάνω από 400 κτίρια - βίλες, σταθμούς, ξενοδοχεία και εμπορικά καταστήματα.
Παραπομπές
Κατηγορία:Χωριά της Βόρειας Μακεδονίας
Ουίλις Ριντ
Απεβίωσε στις 21 Μαρτίου 2023.
Εξωτερικοί σύνδεσμοι
Κατηγορία:Αμερικανοί καλαθοσφαιριστές Κατηγορία:Καλαθοσφαιριστές αμερικανικών συλλόγων Κατηγορία:Καλαθοσφαιριστές του NBA Κατηγορία:Καλαθοσφαιριστές Νιου Γιορκ Νικς Κατηγορία:Καλαθοσφαιριστές All-Star Game (NBA) Κατηγορία:Εισαχθέντες στο Naismith Memorial Basketball Hall of Fame Κατηγορία:Σέντερ
Σαιντ-Ονορίν-λα-Γκιγιώμ
Το Σαιντ-Ονορίν-λα-Γκιγιώμ (γαλλικά: Sainte-Honorine-la-Guillaume) είναι γαλλική κοινότητα στο νομό της Ορν, στη διοικητική περιοχή της Νορμανδίας.
Οι κάτοικοί του είναι γνωστοί ως Σαιντ-Ονό-Γκιγιωμέν (γαλλικά: Saint-Hono-Guillaumins).
Παραπομπές
Κατηγορία:Κοινότητες της Ορν
Ντόνι Γιασένιανι
Εξωτερικοί Σύνδεσμοι
Κατηγορία:Οικισμοί του Μόσταρ Κατηγορία:Οικισμοί του Μόσταρ με κροατική πληθυσμιακή πλειοψηφία
Σελεμλί
Το Σελεμλί (Селемли, σερβικά: Селемлија/Selemlija) είναι χωριό στον Δήμο Βογδάντσας της νοτιοανατολικής Βόρειας Μακεδονίας, στα σύνορα με την Ελλάδα. Το χωριό προηγουμένως κατοικήθηκε από Τούρκους, οι οποίοι εγκατέλειψαν το χωριό κατά τη διάρκεια του Α΄ Παγκοσμίου Πολέμου και επανακατοικήθηκε με Σέρβους από τη Βράνιε, των οποίων οι απόγονοι είναι πλέον η πλειονότητα.
Σύνδεσμος Κρίκετ Κύπρου
Ο Σύνδεσμος Κρίκετ Κύπρου (αγγλικά: Cyprus Cricket Association, CCA) είναι οργανισμός διοίκησης του κρίκετ με έδρα την Κύπρο. Είναι μέλος του Ευρωπαϊκού Συμβουλίου Κρίκετ (ECC) και συνδεδεμένο μέλος του Διεθνούς Συμβουλίου Κρίκετ (ICC) από το 1999. Διοργανώνει το πρωτάθλημα κρίκετ της Κύπρου στο οποί μετέχουν 10 ομάδες, μεταξύ των οποίων και μερικές από τις βρετανικές στρατιωτικές βάσεις του Ακρωτηρίου και της Δεκέλειας. Είναι επίσης υπεύθυνος για την οργάνωση και λειτουργία της εθνικής ομάδας κρίκετ ανδρών της Κύπρου.
Το κρίκετ διεξάγεται στην Κύπρο εδώ και πολλά χρόνια, αλλά έχει περιοριστεί κυρίως στις βάσεις του Βρετανικού Στρατού. Το Ευρωπαϊκό Συμβούλιο Κρίκετ, ενόψει της προωθήσεως του κρίκετ σε όλη την Ευρώπη, ενθάρρυνε το κυπριακό κρίκετ να διαμορφώσει το δικό του οργανισμό, το Cyprus Cricket Association, με δική του επιτροπή και κατασταικό. Από το 2003 ο CCA οργανώνει το κρίκετ στο νησί, επεκτείνει το παιχνίδι στις πόλεις, διοργανώνει πρωτάθλημα, ξεκινά την εκμάθηση κρίκετ για νέους στα σχολεία και συντονίζει την εθνική ομάδα με σκοπό τη συμμετοχή της σε ευρωπαϊκούς αγώνες. Το ECC παρέχει στον CCA χρήματα με σκοπό την προώθηση του αθλήματος με την εκμάθηση προπονητών και την αποστολή αυτών σε σχολεία.
Ο Βρετανικός Στρατός βοήθησε τον CCA, παρέχοντάς του πρόσβαση στις εγκαταστάσεις του και συνεισφέροντας με ομάδες στο νεοσύστατο πρωτάθλημα. Στην πραγματικότητα η νικήτρια του πρωταθλήματος του 2005 ήταν μία στρατιωτική ομάδα, η WSBA. Ο καλύτερος παίκτης για τα τελευταία 8 χρόνια, όπως ψηφίστηκε από τους υπαλλήλους της CCA, ήταν ο Γιώργος Ιωάννου.
Γιώργος Βασιλείου (ποδοσφαιριστής)
Ο Γιώργος Βασιλείου (γενν. στις 12 Ιουνίου 1984) είναι Κύπριος ποδοσφαιριστής, ο οποίος αγωνίζεται ως αριστερός πλάγιος αμυντικός για τον Απόλλωνα Λεμεσού.
Σταδιοδρομία σε συλλόγους
Ο Βασιλείου έχει αγωνιστεί όλη του τη σταδιοδρομία σε κυπριακούς συλλόγους. Κατά σειρά στους Άρη Λεμεσού, ΑΕ Πάφου και Απόλλων Λεμεσού.
Διεθνής σταδιοδρομία
Ο Βασιλείου έκανε το ντεμπούτο του με την Εθνική Κύπρου στις 11 Νοεμβρίου 2011, σε φιλικό αγώνα εναντίον της Σκωτίας στο Στάδιο Αντώνης Παπαδόπουλος.
Εξωτερικοί σύνδεσμοι
Κατηγορία:Κύπριοι ποδοσφαιριστές Κατηγορία:Αμυντικοί ποδοσφαιριστές Κατηγορία:Μέσοι ποδοσφαιριστές Κατηγορία:Ποδοσφαιριστές Εθνικής Κύπρου Κατηγορία:Ποδοσφαιριστές Άρη Λεμεσού Κατηγορία:Ποδοσφαιριστές Α΄ κατηγορίας Κύπρου Κατηγορία:Ποδοσφαιριστές Β΄ Κατηγορίας Κύπρου Κατηγορία:Ποδοσφαιριστές ΑΕΠ Πάφου Κατηγορία:Ποδοσφαιριστές Απόλλων Λεμεσού
Σαιντ-Μαργκερίτ-ντε-Καρούζ
Το Σαιντ-Μαργκερίτ-ντε-Καρούζ (γαλλικά: Sainte-Marguerite-de-Carrouges) είναι γαλλική κοινότητα στο νομό της Ορν, στη διοικητική περιοχή της Νορμανδίας.
Εξωτερικοί σύνδεσμοι
Κατηγορία:Κοινότητες της Ορν
Σαιντ-Μαρί-λα-Ρομπέρ
Το Σαιντ-Μαρί-λα-Ρομπέρ (γαλλικά: Sainte-Marie-la-Robert) είναι γαλλική κοινότητα στο νομό της Ορν, στη διοικητική περιοχή της Νορμανδίας.
Παραπομπές
Κατηγορία:Κοινότητες της Ορν
Τερέζα Στράτας
Η Τερέζα Στράτας (γεννημένη ως Αναστασία Στρατάκη στις 26 Μαΐου 1938) είναι ελληνο-καναδή υψίφωνος. Τραγούδησε ποικιλία ετερόκλητων ρόλων, αλλά συνδέθηκε ιδιαίτερα με τον ομώνυμο πρωταγωνιστικό ρόλο της όπερας του Άλμπαν Μπεργκ Λούλου.
Σταδιοδρομία
Η Στράτας γεννήθηκε στην Όσαβα, στο Τορόντο του Καναδά, όπου οι κρήτες μετανάστες γονείς της διατηρούσαν εστιατόριο. Η οικογένειά της αντιμετώπιζε οικονομική δυσπραγία, κι έτσι η Στράτας ασχολήθηκε με το τραγούδι για να συμπληρώνει το οικογενειακό εισόδημα, τραγουδώντας ελληνικά δημοφιλή και παραδοσιακά τραγούδια στο εστιατόριο ή, αργότερα, στο ραδιόφωνο, από την ηλικία των 12 ετών. Κατά την ίδια, η πρώτη της μουσική ανάμνηση ήταν οι κρητικές μαντινάδες. Σε νεαρή ηλικία αρρώστησε με φυματίωση, που στιγμάτισε την υγεία της διά βίου. Όταν ήταν 16 ετών, παρακολούθησε μια παράσταση της όπερας Τραβιάτα του Βέρντι και, σύμφωνα με την ίδια, από την εμπειρία αυτή προέκυψε το ενδιαφέρον της για την όπερα. Μια ακρόαση στο Βασιλικό Ωδείο της Μουσικής του Τορόντο, της εξασφάλισε τριετή υποτροφία στη μουσική σχολή.
Το 1958, σε ηλικία 20 ετών, έκανε το επαγγελματικό της ντεμπούτο στην όπερα, πρωταγωνιστώντας ως Μιμή στο έργο Λα Μποέμ του Πουτσίνι, που ανέβηκε στο Φεστιβάλ Όπερας του Τορόντο. Ένα έτος αργότερα, το 1959, εμφανίστηκε ως Πουσέτ στη Μανόν του Μασνέ, συμπράττωντας για πρώτη φορά με τη Μητροπολιτική Όπερα της Νέας Υόρκης. Το 1961, πρωταγωνίστησε ως Ναυσικά στην ομώνυμη όπερα που συνέθεσε η Πέγκι Γκλάνβιλ-Χικς για το Φεστιβάλ Αθηνών· το έργο ανέβηκε στο Ωδείο Ηρώδου του Αττικού. Το ίδιο έτος, εμφανίστηκε για πρώτη φορά στη Βασιλική Όπερα του Λονδίνου στο Κόβεντ Γκάρντεν, και πάλι ως Μιμή. Το 1962 έκανε το ντεμπούτο της στη Σκάλα του Μιλάνου, πρωταγωνιστώντας ως Ιζαμπέλα στην παγκόσμια πρεμιέρα του έργου του Μανουέλ ντε Φάγια L' Atlántida («Η Ατλαντίδα»). Το 1965, ανέλαβε τον ρόλο της Βιολέτας από την Τραβιάτα, εμφανιζόμενη στην Κρατική Όπερα της Βιέννης. Σύμφωνα με το περιοδικό Time, ο ενθουσιασμός του κοινού ήταν μεγάλος, με το χειροκρότημα να διαρκεί δεκάδες λεπτά. Το 1979, η Στράτας πρωταγωνίστησε στην πρώτη πλήρη παραγωγή της όπερας του Άλμπαν Μπεργκ ''Λούλου. '' Η υψίφωνος συνδέθηκε ειδικότερα με αυτόν τον «συναρπαστικό», κατά την ίδια, ρόλο.
Στους ποικίλους και, συχνά, ετερόκλητους ρόλους που ερμήνευσε συγκαταλέγονται η Τσερλίνα από τον Ντον Τζιοβάννι του Μότσαρτ, η Σουζάνα από τους Γάμους του Φίγκαρο του ίδιου συνθέτη, η Λιου από την Τουραντότ του Πουτσίνι, η Μικαέλα από την Κάρμεν του Μπιζέ, η Λίζα από τη Ντάμα Πίκα του Τσαϊκόφσκι, ο Συνθέτης από την Αριάδνη στη Νάξο του Στράους, η Αντωνία από τα Παραμύθια του Χόφμαν του Όφφενμπαχ και η Μελισσάνθη από το Πελλέας και Μελισσάνθη του Ντεμπυσσύ. Ακόμα, ερμήνευσε και ηχογράφησε έργα του Κουρτ Βάιλ''. ''
Εξωτερικοί σύνδεσμοι
Κατηγορία:Αξιωματικοί του Τάγματος του Καναδά Κατηγορία:Βραβευμένοι με Grammy Κατηγορία:Ελληνοκαναδοί Κατηγορία:Υψίφωνοι
Superman (Εκτεταμένο Σύμπαν της DC)
Εμφανίστηκε για πρώτη φορά ως ο κύριος πρωταγωνιστής της ταινίας Άνθρωπος από ατσάλι (2013), και ο χαρακτήρας υποδύεται από τον Χένρι Κάβιλ, ο οποίος είναι ο πρώτος μη Αμερικανός ηθοποιός που υποδύεται τον Superman στην ταινία. Αυτή η έκδοση του Superman εμφανίστηκε επίσης στο Batman v Superman: Η Αυγή της Δικαιοσύνης (2016), Justice League (2017) (και την αρχική του έκδοση το 2021) και μια εμφάνιση στο Black Adam (2022). Ο Κάβιλ ήταν προγραμματισμένος να επαναλάβει τον χαρακτήρα σε μελλοντικά έργα από τον Νοέμβριο του 2022, συμπεριλαμβανομένης μιας προγραμματισμένου συνέχειας του Άνθρωπος από ατσάλι, με τον Κάβιλ να επιβεβαιώνει αρχικά τη συμμετοχή του πριν ανακοινώσει εβδομάδες αργότερα ότι αυτά τα σχέδια είχαν εγκαταλειφθεί από τη νέα διοίκηση στα DC Studios υπό τον Τζέιμς Γκαν.
Οι ταινίες του σκηνοθέτη Ζακ Σνάιντερ στο DCEU στόχευαν να απεικονίσουν τον Superman με πιο ελαττωματικό και ανθρώπινο φως σε σύγκριση με την προηγούμενη σειρά ταινιών της Warner Bros., το οποίο έλαβε πολωμένες κριτικές από τους κριτικούς.
Παραπομπές
Κατηγορία:Superman Κατηγορία:Χαρακτήρες του Εκτεταμένου Σύμπαντος της DC Κατηγορία:Κινηματογραφικοί χαρακτήρες
Παγκόσμιο Πρωτάθλημα Στίβου Ενόπλων 1949
Το Παγκόσμιο Πρωτάθλημα Στίβου Ενόπλων 1949 ήταν η 4η διοργάνωση του Παγκοσμίου Πρωταθλήματος Στίβου Ενόπλων, που διεξήχθη υπό την εποπτεία του Διεθνούς Συμβουλίου Στρατιωτικού Αθλητισμού (CISM). Η διοργάνωση πραγματοποιήθηκε στο Σταντ Σαμπάν-Ντελμά, στο Μπορντώ μεταξύ 3 και 4 Σεπτεμβρίου του 1949.
Στους αγώνες έλαβαν μέρος αθλητές από 8 χώρες-μέλη του ΣΙΣΜ. Μετά από μια παρέλαση για τον στρατηγό Ζαν ντε Λατρ ντε Τασινύ, κρατήθηκε ενός λεπτού σιγή για τα θύματα των μεγάλων πυρκαγιών στη νότια Γαλλία. Η προσέλευση των θεατών ήταν πολύ μεγάλη.
Αποτελέσματα
1947 | 1948 | 1949 | 1950 | 1951 thumb|O πρωταθλητής στα 110 μέτρα εμπόδια, Ντον Φίνλεϊ. thumb|O πρωταθλητής στη δισκοβολία, Τζουζέπε Τόζι.
Μετέχουσες χώρες
Στο πρωτάθλημα αγωνίστηκαν αθλητές από 8 χώρες-μέλη του Διεθνούς Συμβουλίου Στρατιωτικού Αθλητισμού (CISM).
• 3
Παραπομπές
1949 Κατηγορία:Διοργανώσεις στίβου στη Γαλλία Κατηγορία:Στίβος το 1949
Μπουεναβεντούρα Ντουρρούτι
Ο Χοσέ Μπουεναβεντούρα Ντουρρούτι Ντουμάνγκε (Buenaventura Durruti Dumange, 14 Ιουλίου 1896 – 20 Νοεμβρίου 1936) ήταν Ισπανός αναρχικός. Υπήρξε ηγετικό πρόσωπο του Ισπανικού Εμφυλίου στα πρώτα στάδια του πολέμου.
Πρωτοστάτησε μαζί με άλλους αναρχικούς στην απόκρουση των εθνικιστών στη Βαρκελώνη τον Ιούλη του 1936 και πολέμησε εναντίον των εθνικιστών σε διάφορα μέτωπα. Ως στρατιωτικός διοικητής αναρχικών πολιτοφυλακών εφάρμοσε αυστηρή πειθαρχία στο τμήμα του. Σκοτώθηκε στη Μαδρίτη πιθανότατα σε ατύχημα και η κηδεία του ήταν η μεγαλύτερη που είχε γίνει στη Μαδρίτη.
Ο Ντουρρούτι στην πράξη πολέμησε υπό τις εντολές της δημοκρατικής κυβέρνησης και δεν αντιτάχθηκε σε αυτήν, κάτι που αναπαράχθηκε συμπυκνωμένα από τη φιλοκυβερνητική πτέρυγα των αναρχικών στο σύνθημα που του απέδωσε "θυσιάζουμε τα πάντα εκτός από τη νίκη". Αντίθετα οι αναρχικοί οπαδοί της ρήξης με την κυβέρνηση ανακαλούσαν κυρίως την προπολεμική του δράση.
Πρώτα χρόνια
Ο Ντουρρούτι γεννήθηκε στη Λεόν, ορεινή αυτόνομη περιφέρεια στο κέντρο του ισπανικού Βορρά (μετά την ένωσή της με την περιφέρεια της Παλαιάς Καστίλης το 1883 αποτελεί τμήμα της Αυτόνομης Περιφέρειας Καστίλης-Λεόν). Ο πατέρας του ήταν εργάτης των σιδηροδρόμων και αυτοχαρακτηριζόταν ως ελευθεριακός σοσιαλιστής. Στα 14 μόλις του χρόνια ο μικρός Ντουρρούτι εγκατέλειψε το σχολείο και πήγε να εργαστεί στον σιδηροδρομικό σταθμό της Λεόν ως μαθητευόμενος μηχανικός.
Το 1917 η σοσιαλιστική συνδικαλιστική Γενική Ένωση Εργατών-U.G.T (ισπανικά: Unión General de Trabajadores) κήρυξε απεργία των εργατών των σιδηροδρόμων του Βορρά. Σε αυτή ο Ντουρρούτι συμμετείχε ενεργά και διακρίθηκε για το πάθος και τον δυναμισμό του. Οι εργοδότες και οι εργάτες κατέληξαν τελικώς σε συμφωνία την οποία όμως δεν αποδέχτηκε η κυβέρνηση με αποτέλεσμα να προκληθεί γενική απεργία των σιδηροδρομικών εργατών σε όλη τη χώρα. Γρήγορα επενέβη ο ισπανικός στρατός κατόπιν κυβερνητικής εντολής και η απεργία μετά από τρεις μέρες πνίγηκε στο αίμα με απολογισμό 70 νεκρούς, 500 τραυματίες και 2.000 σιδηροδρομικούς εργάτες στη φυλακή ενώ ο Ντουρρούτι μόλις που πρόλαβε και δραπέτευσε μέσα από τα βουνά στη Γαλλία.
Από το 1917 έως το 1920 εργάστηκε στη Γαλλία ως μηχανικός και λίγο αργότερα αποφάσισε να επιστρέψει στην Ισπανία. Πέρασε τα σύνορα φτάνοντας στη βασκική πόλη του Σαν Σεμπαστιάν, όπου ήρθε σε επαφή με την τοπική ομάδα αναρχικών. Λίγο καιρό αργότερα τον κάλεσαν οι ηγέτες της Εθνικής Συνομοσπονδίας Εργασίας-C.N.T. (ισπανικά: Confederación Nacional del Trabajo), αναρχοσυνδικαλιστικής οργάνωσης, να μεταβεί στη Βαρκελώνη για να τους οργανώσει, μιας και το αναρχικό και γενικώς το συνδικαλιστικό κίνημα υφίστατο μια τρομερής έκτασης καταστολή καθώς τα περισσότερα μέλη του είχαν εκτελεστεί ή ήταν στη φυλακή. Η πρωτεύουσα της Καταλωνίας στην κυριολεξία φλεγόταν εκείνες τις μέρες εν μέσω σφοδρών αναταραχών.
Στο μεταξύ, τον Φεβρουάριο του 1919 οι εργάτες ενός μεγάλου εργοστασίου ηλεκτρικών ειδών, ελεγχόμενου συνδικαλιστικά από τη C.N.T., είχαν κατέβει σε απεργία σε ένδειξη συμπαράστασης προς επτά συναδέλφους τους που είχαν απολυθεί για πολιτικούς λόγους καθώς και για να ζητήσουν αύξηση του μισθού ορισμένων κατηγοριών εργατών του εργοστασίου αυτού. Η απεργία ήταν καλά οργανωμένη, κάτι που αποτελούσε μια σημαντική επίδειξη δύναμης της C.Ν.Τ. Ο Άγγλος διευθυντής ήταν έτοιμος να συμβιβαστεί —ιδιαίτερα επειδή οι μισθοί σ' αυτό το εργοστάσιο ήταν κάτω του μέσου όρου— όμως, κατόπιν συμβουλής του τοπικού στρατηγού διοικητή, άλλαξε γνώμη και αρνήθηκε να συζητήσει με το συνδικάτο για την επανάληψη της εργασίας. Επιπλέον ο στρατηγός φυλάκισε τα ανώτερα στελέχη της C.Ν.Τ. και κήρυξε στρατιωτικό νόμο μολονότι η απεργία ήταν απολύτως ειρηνική και εντός των νομίμων πλαισίων. Μετά την άρνηση των αρχών της Βαρκελώνης ν' αφήσουν ελεύθερους τους οργανωτές ξεκίνησε μια γενική απεργία στην ευρύτερη περιοχή της Βαρκελώνης, η οποία διήρκεσε δεκαπέντε ημέρες και στην οποία πήραν μέρος πάνω από 100.000 εργάτες.
Ισπανικός Εμφύλιος
Μετά το πραξικόπημα των εθνικιστών στις 17 Ιουλίου του 1936, στις 18-20 Ιουλίου, έγιναν οδομαχίες στη Βαρκελώνη, κατά τη διάρκεια των οποίων οι αναρχικοί πολιτοφύλακες απέκρουσαν τους εθνικιστές και πήραν την εξουσία στα χέρια τους. Στις 20 Ιουλίου του 1936, ο πρόεδρος της Καταλονίας Λουΐς Κομπανύς, ζήτησε πολιτική ανοχή από τους αναρχικούς ηγέτες (μεταξύ αυτών ο Ντουρρούτι) και ρώτησε αν θα ήθελαν να παραμείνει στη θέση του. Τελικά οι αναρχικοί ηγέτες δέχτηκαν να παραμείνει ως ο πρόεδρος της Καταλανικής διοίκησης. Τον ίδιο μήνα ο Ντουρρούτι σε δηλώσεις του στους διεθνείς ανταποκριτές Τύπου ανακοίνωσε την κατάληψη εξουσίας από τους εργάτες σύμφωνα με τη λογική των αναρχικών ότι ζούσαν πλέον σε επίγειο παράδεισο. Μετά την επιτυχή απόκρουση των πραξικοπηματιών, στις 23 Ιουλίου έγινε σύσκεψη των επιφανών ηγετών της CNT, όπου ο Χουάν Γκαρθία Ολίμπερ πρότεινε την κατάληψη της εξουσίας και την ανακήρυξη του "ελευθεριακού κομμουνισμού" στη Βαρκελώνη αλλά ο Ντουρρούτι αρνήθηκε μέχρι τουλάχιστον να καταληφθεί η Ζαραγόσα και ευρύτερα η Αραγωνία.
Με εντολή του Ντουρρούτι απαλλοτριώθηκαν μεγάλες φεουδαρχικές περιουσίες ενώ η μονάδα του εκτέλεσε 38 πλούσια άτομα ως φασίστες. right|300px|thumb|Ο Μπουεναβεντούρα Ντουρρούτι Διάσημη ρήση, που αποδόθηκε στον Ντουρρούτι από την CNT ήταν το "θυσιάζουμε τα πάντα εκτός από τη νίκη" θέλοντας να καταδειχθεί η αναγκαιότητα της νίκης έναντι των εθνικιστών δίχως να δίνεται προτεραιότητα στην επαναστατική διαδικασία χωρίς ωστόσο να είναι σίγουρο ότι είχε απεμπολήσει τελείως τις επαναστατικές πολιτικές.
Πολεμική δραστηριότητα
Ηγήθηκε της κατάληψης του στρατώνα Atarazanas στη Βαρκελώνη, όπου οι αναρχικοί πολέμησαν με απαράμιλλη αλλά απελπισμένη γενναιότητα, με αποτέλεσμα πολύ αυξημένες απώλειες (περίπου 600 νεκροί μεταξύ αυτών ο Francisco Ascaso). Ο ηρωισμός που επέδειξαν οι αναρχικοί ενσωματώθηκε στην κουλτούρα τους.
Ηγήθηκε της αποτυχημένης προσπάθειας κατάληψης της Σαραγόσα, πόλης με στρατιωτική σημασία, γεγονός για το οποίο επικρίθηκε έντονα από τους κομμουνιστές. Οι αιτίες της αποτυχίας ενδεχομένως ήταν η απειρία του ως στρατιωτικού ηγέτη αλλά και οι ανεκπαίδευτοι πολιτοφύλακες.
Ο Ντουρρούτι με το τμήμα του έφτασε στην πόλη της Μαδρίτης, όπου ήταν αποφασισμένος να συμβάλει στην απόκρουση του Εθνικιστικού στρατού. Στη Μαδρίτη με το τμήμα του περίπου 3.000 άτομα, πολέμησαν στο πιο δύσκολο σημείο της επίθεσης των Εθνικιστών όπου και δέχτηκαν συγκεντρωμένες βολές Πυροβολικού με αποτέλεσμα την οπισθοχώρηση τους στις αρχικές θέσεις. Σύμφωνα με μεταπολεμικές αναφορές, στη Μαδρίτη ο Ντουρρούτι ήταν να προαχθεί στον στρατιωτικό βαθμό του Ταγματάρχη (ο μεγαλύτερος βαθμός που θα είχε δοθεί σε έφεδρο), ακόμη αναφέρθηκε ως υποψήφιος για αρχηγική θέση στο Συμβούλιο Άμυνας Μαδρίτης.
Στρατιωτική πειθαρχία/στρατικοποιήση πολιτοφυλακών
Μετά τις ήττες των Δημοκρατικών το καλοκαίρι του 1936, ο Ντουρρούτι μαζί με άλλους ηγέτες των αναρχικών ζητούσε ενοποιημένη οργάνωση. Επέβαλε αυστηρή πειθαρχία στο τμήμα του, κάνοντας δύσκολη την εφαρμογή της παραδοσιακής αναρχικής πρακτικής όταν κάποιος πολιτοφύλακας το δήλωνε, τότε μπορούσε να εγκαταλείψει τη μονάδα του και να επιστρέψει στα μετόπισθεν, αντίθετα, ο Ντουρρούτι τον αφόπλιζε ενώ ταυτόχρονα μπορεί να βρισκόταν πολλά χιλιόμετρα μακρυά από το σπίτι του και κοντά σε πολεμικό μέτωπο. Αποτέλεσμα ήταν οι λιποταξίες στο τμήμα του Ντουρρούτι να ήταν ελάχιστες. Αυτή η πρακτική ήταν εκτός της τότε αναρχικής λογικής. Επιπλέον λόγω ευρείας διάδοσης σεξουαλικών νοσημάτων, εκδίωξε πόρνες από το πολεμικό μέτωπο και όταν ορισμένες επέστρεψαν τις σκότωσε. Σε άλλη περίπτωση όπως κατέγραψε με απελπισία η Γαλλίδα φιλόσοφος Σιμόν Βέιλ, δεκαπεντάχρονος αιχμάλωτος μέλος της φάλαγγας που αρνήθηκε να ενταχθεί στη μονάδα του μετά από μια ώρα προσπάθειας να μεταπεισθεί από τον Ντουρρούτι, εκτελέστηκε την επόμενη ημέρα. Ο Ντουρρούτι για να καταπολεμήσει τον μη στρατιωτικό τρόπο που είχε δομηθεί η μονάδα του, είχε δεχτεί στο στρατιωτικό του τμήμα ως στρατιωτικό σύμβουλο και εκτελούντα χρέη επιμελητείας, τον μόνιμο Λοχία José Manzana.
Θάνατος
Τελικά, ο Ντουρρούτι πληγώθηκε θανάσιμα από σφαίρα όπλου στις 19/11/1936 ενώ πολεμούσε στη Μαδρίτη και πέθανε την επόμενη ημέρα σε νοσοκομείο. Άμεσα, διαδόθηκε ότι δολοφονήθηκε από μέλος της μονάδας του που αντιδρούσε στη στρατιωτική πειθαρχία, αντίθετα οι αναρχικές οργανώσεις διέδωσαν για λόγους προπαγάνδας ότι σκοτώθηκε από βολή εθνικιστή ελεύθερου σκοπευτή. Παράλληλα, μέσα στους κόλπους των αναρχικών κυκλοφόρησε η φήμη ότι δολοφονήθηκε από κομμουνιστές γιατί φοβόντουσαν τη δημοφιλία του ως σωτήρα της Μαδρίτης. Αντίθετα οι κομμουνιστές διέδωσαν ότι ο Ντουρρούτι ήταν έτοιμος να γίνει κομμουνιστής, και τον δολοφόνησε κάποιος αναρχικός.
Ως πράξη αντεκδίκησης αναρχικοί πολιτοφύλακες εκτέλεσαν 52 φυλακισμένους την ίδια ημέρα του θανάσιμου τραυματισμού του.
Κηδεία
Στην κηδεία του Ντουρρούτι βγάλανε επικήδειους λόγους μεταξύ άλλων ο Σοβιετικός σύμβουλος Βλαντίμιρ Αντόνοφ-Οβσέγενκο, οι ηγέτες της CNT Jaime Magrina και Χουάν Γκαρθία Ολίμπερ και ο πρόεδρος της Καταλονίας Λουΐς Κομπανύς. Η κηδεία του ήταν η μεγαλύτερη που είχε γίνει στη Μαδρίτη όπου παραβρέθηκαν μισό εκατομμύριο άνθρωποι και έγινε σύμβολο της αντιφασιστικής ενότητας.
340px|thumb|right|Η κηδεία του Ντουρρούτι.
Εκδοχές θανάτου
Υπάρχουν αρκετές εκδοχές για τον θάνατο του Ντουρρούτι. Σε πιο σύγχρονες εκδόσεις οι Ιστορικοί Antony Beevor, Stanley G. Payne, Julius Ruiz, Michael Alpert αναφέρουν ότι σκοτώθηκε σε ατύχημα από φιλικά πυρά. Ο Esdaile αναφέρει ότι σκοτώθηκε καθώς προσπαθούσε να συγκεντρώσει τους μαχητές της μονάδας του που υποχωρούσαν, ενώ απορρίπτει ότι σκοτώθηκε από μέλος της μονάδας του. Αντίθετα, σε πιο παλιές εκδόσεις, οι ιστορικοί Χιου Τόμας, Pierre Broué και Émile Temime αναφέρουν ότι πιθανότατα δολοφονήθηκε από μέλος της μονάδας του επειδή είχε επιβάλει αυστηρή πειθαρχεία. Ο ιστορικός Τζέημς Τζολ αναφέρει ότι το πιο πιθανόν είναι να σκοτώθηκε από κάποιον "ίσως κομμουνιστή, ίσως αναρχικό εξτρεμιστή".
Δημόσια Ιστορία και πολιτική
Αμέσως μετά τον θάνατό του, πολλές πολιτικές πλευρές διεκδίκησαν τη μνήμη του Ντουρρούτι ως θιασώτη της πολιτικής τους. Οι αναρχικοί υπέρμαχοι της συνεργασίας με την κυβέρνηση, προέκριναν την αποδοχή του Ντουρρούτι στη στρατιωτικοποίηση των πολιτοφυλακών, όπως και το δεδομένο ότι ποτέ δεν είχε εναντιωθεί στη συμμετοχή αναρχικών στην κυβέρνηση, για να τον παρουσιάσουν ως οπαδό της πολιτικής της συνεργασίας.
Αποτίμηση
Ο ιστορικός Julian Casanova αναφέρει ότι με τον θάνατο του Ντουρρούτι αρχίζει ο θρύλος του, ενώ αποτιμά ότι προσέφερε πολύ λίγα όσο ήταν στη ζωή στον αναρχοσυνδικαλισμό. Ο Ιστορικός Esdaile αναφέρει ότι άντρες σαν τον Ντουρρούτι δεν είχαν "πρακτική απάντηση" στα επιχειρήματα των κομμουνιστών για το πώς μπορεί να κερδηθεί ο πόλεμος.
Στη ζωή και στον θάνατο του Μπουεναβεντούρα Ντουρρούτι αναφέρεται το έργο του Γερμανού συγγραφέα Χανς Μάγκνους Εντσενσμπέργκερ «''Το σύντομο καλοκαίρι της αναρχίας. Η ζωή και ο θάνατος του Μπουεναβεντούρα Ντουρούτι''», που δημοσιεύθηκε το 1972.
Παραπομπές
Κατηγορία:Ισπανοί αναρχικοί Κατηγορία:Ισπανικός Εμφύλιος Κατηγορία:Ισπανοί αντιφασίστες